Diari Oficial de la Generalitat Valenciana


Sumari del DOGV 6072, del 05-08-2009 (2009/9331)

DECRET 118/2009, de 31 de juliol, del Consell, pel qual modifica el Reglament de Funcionament de l'Institut Valencià de Cinematografia Ricardo Muñoz Suay, aprovat pel Decret 50/2001, de 13 de març, del Consell.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2009/07/31/118/dof/vci/html**

### Dades del document

Número de DOGV
:   6072

Data del DOGV
:   05-08-2009

Secció del DOGV
:   I. DISPOSICIONS GENERALS

Número del document
:   2009/9331


Data del document
:   31-07-2009

Organisme emissor
:   Conselleria de Cultura i Esport

Tipus de document
:   Decret

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * legislació
    * administració regional
    * reglament intern

DECRET 118/2009, de 31 de juliol, del Consell, pel qual modifica el Reglament de Funcionament de l'Institut Valencià de Cinematografia Ricardo Muñoz Suay, aprovat pel Decret 50/2001, de 13 de març, del Consell. [2009/9331]  
PREÀMBUL  
La nova redacció de determinats preceptes de la Llei 5/1998, de 18 de juny, de la Generalitat, de creació de l'Institut Valencià de l'Audiovisual Ricardo Muñoz Suay, realitzada per la Llei 16/2008, de 22 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, preveu un augment de les competències atribuïdes al dit institut, l'exercici de les quals fa necessària una estructura més completa, així com l'experiència en la gestió dins del seu àmbit competencial, la qual cosa aconsella modificar l'organització d'alguns dels seus òrgans directius a fi de millorar-ne el funcionament i adaptar-ne l'estructura a les competències recollides en la llei.  
Per això, resulta necessari introduir algunes modificacions en el Reglament de Funcionament de l'Institut Valencià de Cinematografia Ricardo Muñoz Suay, aprovat pel Decret 50/2001, de 13 de març, del Consell, i modificat pel Decret 170/2007, de 28 de setembre, que materialitzen les solucions concretes a les situacions detectades.  
En virtut de tot això, amb l'aprovació prèvia de la present modificació pel Consell Rector de l'Institut Valencià de l'Audiovisual Ricardo Muñoz Suay, a proposta de la consellera de Cultura i Esport, i amb la deliberació prèvia del Consell en la reunió del dia 31 de juliol de 2009,  
DECRETE  
Article únic  
1. Es modifica l'article 13 del Reglament de Funcionament, que queda redactat en els termes següents:  
«Article 13. Personal directiu de l'Institut. Nomenament i destitució  
1. Té la consideració de personal directiu de l'Institut el director general, el director del Festival Internacional de Cine Cinema Jove, el director de Foment i Promoció i el director de Filmoteca i Cinematografia.  
2. La presidència del Consell Rector nomenarà i, si és el cas, destituirà el personal directiu de l'Institut».  
2. Es modifica l'article 14 del reglament de funcionament, que queda redactat en els termes següents:  
«Article 14. Atribucions del personal directiu de l'Institut  
1. Són atribucions del director general (?)  
2. El director del Festival Internacional de Cine Cinema Jove, que actua sota la direcció superior del director general de l'Institut, té les funcions següents: (?)  
3. Al director de Foment i Promoció, que actua sota la direcció superior del director general de l'Institut, li correspon la direcció i coordinació de les funcions relatives al foment i promoció de l'activitat cinematogràfica i audiovisual.  
4. El director de Filmoteca i Cinematografia, que actua sota la direcció superior del director general de l'Institut, exercix les funcions relatives a l'arxivament, la conservació i recuperació amb relació a l'activitat cinematogràfica i audiovisual».  
3. Es modifica en tot el text i en el títol del Decret 50/2001, de 13 de març, del Consell, la denominació de l'Institut i les expressions següents:  
- L'expressió «Institut Valencià de Cinematografia Ricardo Muñoz Suay» se substituïx per l'expressió «Institut Valencià de l'Audiovisual Ricardo Muñoz Suay».  
- L'expressió «Conselleria de Cultura, Educació i Ciència» se substituïx per l'expressió «conselleria amb competència en matèria de cultura».  
- L'expressió «conseller o consellera de Cultura, Educació i Ciència» se substituïx per l'expressió «conseller o consellera amb competència en matèria de cultura».  
- L'expressió «director o directora general competent en matèria de promoció cultural» se substituïx per l'expressió «secretari autonòmic o secretària autonòmica amb competència en matèria de cultura».  
- L'expressió «direcció-gerència» se substituïx per l'expressió «direcció general».  
- L'expressió «Generalitat Valenciana» se substituïx per l'expressió «Generalitat».   
- L'expressió «Govern valencià» se substituïx per l'expressió «Consell».  
- L'expressió «Conselleria d'Economia, Hisenda i Administració Pública» se substituïx per l'expressió «conselleria amb competència en matèria d'economia i hisenda».  
- L'expressió «Comunidad Valenciana» se substituïx per l'expressió «Comunitat Valenciana».  
DISPOSICIÓ FINAL  
Única. Entrada en vigor  
El present decret entrarà en vigor el dia que es publique en el Diari Oficial de la Comunitat Valenciana.  
Valencia, 31 de juliol de 2009  
El president de la Generalitat,  
FRANCISCO CAMPS ORTIZ  
La consellera de Cultura i Esport,  
TRINIDAD M. MIRÓ MIRA


Còpia Permalink ELI